CELEX: 62020TN0188
Language: lt
Date: 2020-03-26 00:00:00
Title: Byla T-188/20: 2020 m. kovo 26 d. pareikštas ieškinys byloje Close ir Cegelec / Parlamentas

10.8.2020   
            
            
               LT
            
            
               Europos Sąjungos oficialusis leidinys
            
            
               C 262/27
            
         
      2020 m. kovo 26 d. pareikštas ieškinys byloje Close ir Cegelec / Parlamentas
      
      (Byla T-188/20)
      (2020/C 262/37)
      Proceso kalba: prancūzų
      
         Šalys
      
      
         Ieškovės: SA Close (Harzé-Aywaille, Belgija) ir Cegelec (Briuselis, Belgija), atstovaujamos advokatų J. Rikkers ir J. Teheux
      
         Atsakovas: Europos Parlamentas
      
         Reikalavimai
      
      Ieškovės Bendrojo Teismo prašo:
      
                  —
               
               
                  įpareigoti Europos Sąjungą, atstovaujamą Europos Parlamento, preliminariai sumokėti 3 906 043 eurų sumą su teisės aktuose nustatytomis palūkanomis, skaičiuojamomis nuo žalos atsiradimo dienos, t. y. nuo 2015 kovo 27 d.,
               
            
                  —
               
               
                  prieš priimant sprendimą dėl bylos esmės, ieškovės prašo sustabdyti bylos nagrinėjimą, kol bus priimtas Teisingumo Teismo sprendimas šiuo metu jo nagrinėjamoje byloje, įregistruotoje numeriu C-447/19, ir prireikus Bendrojo Teismo sprendimas, jei byla bus grąžinta,
               
            
                  —
               
               
                  atidėti sprendimą dėl bylinėjimosi išlaidų.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi tuo, kad jei apeliacinis skundas dėl 2019 m. balandžio 9 d. sprendimo (byla C-447/19, Close ir Cegelec / Parlamentas) panaikinimo būtų pripažintas priimtinu ir būtų panaikintas 2015 m. kovo 19 d. Parlamento sprendimas skirti viešųjų darbų pirkimo sutartį INLO-D-UPIL-T-14-A04 dėl „Liuksemburge esančio Konrado Adenauerio pastato išplėtimo ir atnaujinimo projekto“ 73 dalies (centrinė energija) Laikinajai asociacijai ENERGIE-KAD, kurią sudaro bendrovės MERSCH ir SCHMITZ PRODUCTION SARL ir ENERGOLUX S.A, ir atitinkamai nepasirinkti ieškovių pasiūlymo, reikštų, kad, viena vertus, Laikinoji asociacija ENERGIE-KAD negalėjo būti atrinkta, ir, kita vertus, sutartis turėjo būti skirta ieškovėms, kurios pateikė mažiausios kainos pasiūlymą, nes vienintelis sutarties skyrimo kriterijus buvo kaina. Preliminariai ieškovių įvertinta patirta žala atitinka 10 % jų pasiūlymo sumos.